Projektas

**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL ROKIŠKIO RAJONO SAVIVALDYBĖS TARYBOS 2012 M. LAPKRIČIO 30 D. SPRENDIMO NR. TS-13.221 „DĖL TELKIMO VISUOMENEI NAUDINGAI VEIKLAI ATLIKTI TVARKOS APRAŠO PATVIRTINIMO‘‘ NETEKUSIU GALIOS**

2018 m. spalio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 23 straipsnio 2 dalies 1 punktu ir Telkimo visuomenei naudingai veiklai atlikti tvarkos aprašu, patvirtintu Lietuvos Respublikos socialinės apsaugos ir darbo ministro 2012 m. gegužės 24 d. įsakymu Nr. A1-255 „Dėl Telkimo visuomenei naudingai veiklai atlikti tvarkos aprašo patvirtinimo“, Rokiškio rajono savivaldybės taryba n u s p r e n d ž i a:

Pripažinti netekusiu galios Rokiškio rajono savivaldybės tarybos 2012 m. lapkričio 30 d. sprendimą Nr. TS-13.221 „Dėl Telkimo visuomenei naudingai veiklai atlikti tvarkos aprašo patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Mikulėnienė

Rokiškio rajono savivaldybės tarybai

**TEIKIAMO SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2012 M. LAPKRIČIO 30 D. SPRENDIMO NR. TS-13.221 „DĖL TELKIMO VISUOMENEI NAUDINGAI VEIKLAI ATLIKTI TVARKOS APRAŠO PATVIRTINIMO‘‘ PRIPAŽINIMO NETEKUSIU GALIOS“ AIŠKINAMASIS RAŠTAS**

2018-10-26

 **Parengto projekto tikslai ir uždaviniai.** Vadovaujantis Lietuvos Respublikos vietos savivaldos įstatymo 18 straipsnio 1 dalimi, pripažinti netekusiu galios rajono savivaldybės tarybos 2012 m. lapkričio 30 d. sprendimą Nr. TS 13.221 „Dėl Telkimo visuomenei naudingai veiklai atlikti tvarkos aprašo patvirtinimo‘‘.

 **Šiuo metu esantis teisinis reglamentavimas.** Lietuvos Respublikos socialinės apsaugos ir darbo ministro 2012 m. gegužės 24 d. įsakymas Nr. A1-255 „Dėl Telkimo visuomenei naudingai veiklai atlikti tvarkos aprašo patvirtinimo“.

 **Sprendimo projekto esmė.** Vadovaujantis Lietuvos Respublikos vietos savivaldosįstatymo 18 straipsnio 1 dalimi, 2012 m. lapkričio 30 d. rajono savivaldybės tarybos priimtas sprendimas Nr. 13.221 „Dėl Telkimo visuomenei naudingai veiklai atlikti tvarkos aprašo patvirtinimo“ pripažįstamas netekusiu galios. Vadovaujantis Telkimo visuomenei naudingai veiklai atlikti tvarkos aprašu, patvirtintu Lietuvos Respublikos socialinės apsaugos ir darbo ministro 2012 m. gegužės 24 d. įsakymu Nr. A1-255 „Dėl Telkimo visuomenei naudingai veiklai atlikti tvarkos aprašo patvirtinimo“ 10 punktu „Visuomenei naudingos veiklos organizatorius – savivaldybės administracija ar jos įgaliota įstaiga bei organizacija, kuri organizuoja visuomenei naudingą veiklą ir pasitelkia savivaldybės teritorijos bendruomenės narius visuomenei naudingai veiklai atlikti. Todėl telkimo visuomenei naudingai veiklai atlikti tvarkos aprašas bus tvirtinamas administracijos direktoriaus įsakymu.

 **Galimos pasekmės, priėmus siūlomą tarybos sprendimo projektą:**

 teigiamos – tvarkos aprašas bus parengtas taip, kaip nurodo teisės aktai;

neigiamų pasekmių nenumatoma.

 **Kokia sprendimo nauda Rokiškio rajono gyventojams.** Direktoriaus įsakymu bus patvirtintas telkimo visuomenei naudingai veiklai atlikti tvarkos aprašas, kuris nustatys visuomenei naudingai veiklai atlikti tvarką ir sąlygas.

 **Finansavimo šaltiniai ir lėšų poreikis**: Lėšų poreikis nereikalingas.

 **Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

 **Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Vyr. specialistė Regina Mikulėnienė